Anmelderne har likevel innvendt at spillet ved lansering inneholdt en del bugs. Grafikken imponerte heller ikke alle anmelderne, som blant annet påpekte variabel bildefrekvens og svak ansiktsmimikk. Dette ser likevel i liten grad ut til å ha påvirket anmeldernes opplevelse av et spill som, ifølge Filmpolitiets Marte Hedenstad, «rett og slett [er] så bra at det ikke gjør så mye at det er litt smårusk her og der».